เคาะทีมองครักษ์ รบ. ฟาดปากฝ่ายค้าน สิระ-ปารีณา ติดโผ งานนี้มันส์แน่ 
สุชาติ เผยวิปรัฐบาลเคาะวันรับศึกซักฟอก 25-27 ก.พ.นี้ ลงมติ 28 ก.พ. 3 พรรคร่วม รบ.ผนึกกำลัง วัดฝีปากฝ่ายค้าน พลังประชารัฐ วาง วิรัช-นิโรธ-ชัยวุฒิ-ปารีณา-สิระ ขณะที่ ประชาธิปัตย์ จัด ชินวรณ์-นริศ-ชัยชนะ ส่วน ภูมิใจไทย เคาะ ชาดา-ศุภชัย ลุยเมื่อวันที่ 3 ก.พ.63 นายสุชาติ ชมกลิ่น ส.ส.ชลบุรี และประธาน ส.ส.พรรคพลังประชารัฐ (พปชร.) กล่าวภายหลังการประชุมวิปรัฐบาลว่า ตนได้เสนอที่ประชุมเรื่องการกำหนดวันอภิปรายไม่ไว้วางใจรัฐบาล เป็นวันที่ 25-27 ก.พ.นี้ และลงมติในวันที่ 28 ก.พ.โดยที่ประชุมเห็นชอบและจะเสนอประธานสภาฯพิจารณาต่อไป เนื่องจากพรรคร่วมรัฐบาลมีความพร้อมในช่วงดังกล่าว และต้องการให้รัฐบาลแก้ปัญหาเร่งด่วนทั้งการแพร่ระบาดไวรัสโคโรนา และ PM2.5 ให้เรียบร้อยก่อนนายสุชาติ กล่าวว่า ทางพรรคร่วมรัฐบาลได้หารือกำหนดตัวบุคคลคอยประท้วง กรณีฝ่ายค้านอภิปรายนอกประเด็นไว้แล้ว โดยในส่วนของพรรคพลังประชารัฐ จะมี นายวิรัช รัตนเศรษฐ ประธานวิปรัฐบาลนายวิเชียร ชวลิต ส.ส.บัญชีรายชื่อนายนิโรธ สุนทรเลขา ส.ส.นครสวรรค์นายชัยวุฒิ ธนาคมานุสรณ์ ส.ส.บัญชีรายชื่อน.ส.ปารีณา ไกรคุปต์ ส.ส.ราชบุรีนายสิระ เจนจาคะ ส.ส.กทม. รวมถึงตนเองด้วย โดยในการประชุมส.ส.พรรคในวันที่ 4 ก.พ.นี้ จะมีการพิจารณาความเหมาะสมเพิ่มเติมขณะที่ พรรคประชาธิปัตย์ (ปชป.) ได้วางตัว นายชินวรณ์ บุญณยเกียรติ ส.ส.นครศรีธรรมราชนายนริศ ขำนุรักษ์ ส.ส.พัทลุงนายชัยชนะ เดชเดโช ส.ส.นครศรีธรรมราช ส่วนพรรคภูมิใจไทย (ภท.) มี นายชาดา ไทยเศรษฐ์ ส.ส.อุทัยธานีนายศุภชัย ใจสมุทร ส.ส.บัญชีรายชื่อนายสุชาติ ยังกล่าวยืนยันว่า ส.ส.ในส่วนนี้ ไม่ใช่เอาไว้แก้ต่างให้ พล.อ.ประยุทธ์ จันทร์โอชา นายกรัฐมนตรีและ รมว.กลาโหม พล.อ.ประวิตร วงษ์สุวรรณ รองนายกรัฐมนตรี และประธานยุทธศาสตร์พรรคพลังประชารัฐ เพราะเชื่อว่านายกฯและรองนายกฯสามารถชี้แจงได้ด้วยตัวเองอยู่แล้ว เราแค่คอยคุมเกมในสภาให้อยู่ในญัตติ เป็นองครักษ์พิทักษ์ฝ่ายนิติบัญติ เพื่อรักษาภาพลักษณ์ของสภา ซึ่งจะลุกขึ้นประท้วงทันทีที่ฝ่ายค้านอภิปรายนอกประเด็น พูดตีกินรัฐบาลหรือย้อนเรื่องในอดีตนายสุชาติ กล่าวอีกว่า อย่างไรก็ตามในที่ประชุมวิปรัฐบาล ยังได้กำชับพรรคร่วมรัฐบาล ให้เข้มงวดกับจำนวนเสียง ส.ส.ของแต่ละพรรค และเรื่องการลงคะแนนเสียง เนื่องจากช่องเสียบบัตรมีจำนวนไม่เพียงพอกับจำนวน ส.ส. จึงจะได้หารือกับประธานสภาฯเพื่อพิจารณาเพิ่มเวลาส่วนนี้
สุชาติ เผยวิปรัฐบาลเคาะวันรับศึกซักฟอก 25-27 ก.พ.นี้ ลงมติ 28 ก.พ. 3 พรรคร่วม รบ.ผนึกกำลัง วัดฝีปากฝ่ายค้าน พลังประชารัฐ วาง วิรัช-นิโรธ-ชัยวุฒิ-ปารีณา-สิระ ขณะที่ ประชาธิปัตย์
สุชาติ ชมกลิ่น,อภิปราย,ซักฟอก,รัฐบาล,ฝ่ายค้าน,ข่าวทั่วไป